"จริงๆ ตอนนั้นก็ดีนะ" เคยรีวิวร้านนี้มาแล้วประมาณปลายปี 2558 ในชื่อร้านเดิมแต่กลับมาคราวนี้ก็คงต้องรีวิวใหม่

เนื่องจากเป็นวันสงกรานต์ก็ได้ฤกษ์กลับบ้านคะ เลยแวะร้านนี้หลังจากไม่ได้แวะมานานแล้ว คนไม่เยอะมาก มากัน2คน สั่งอาหาร 3 อย่าง ปลากะพงทอดน้ำปลาเป็นชิ้น ห่อหมกทะเล หมู่คั่วกะปิ

-ห่อหมกทะเล อร่อยกินได้แต่รุสึกว่าเครื่องแกงจะจืดๆ ไปปกติจะจัดจ้านกว่านี้

-หมูคั่วกะปิ คล้ายๆหมูสามชั้นผัดกะน้ำปลา ไม่ค่อยมีกลิ่นกับรสชาติกะปิเท่าไหร่

- ปลากะพงทอดน้ำปลาชิ้น คือสั่งเป็นชิ้นเพราะคิดว่ากินเป็นตัวคงไม่หมด เป็นน้ำซีอิ๋วๆ หวานๆ สูตรออกแนวอาหารจีน แล้วมีเครื่องเคียงเป็นยำมะม่วง แต่จานเจ้าปัญหาจานนี้คือราคา 400บาท เป็นปลาหั่น8ชิ้น รุสึกว่าแพงมาก ด้วยจากเป็นคนท้องถิ่นที่เรารู้ราคาวัตถุดิบอยู่แล้วปลากะพงในท้องตลาดบ้านเราราคาเท่าไหร่ ปกติร้านอื่นคือราคาที่มาทั้งตัวเลยนะเนี่ยยย สรุปราคาไม่ค่อยสมเหตุสมผลเท่าไหร่

แล้วก็เรื่องการบริการ คือแฟนกินยากไงนางไม่กินเปรี้ยวนางดันไปถามว่าหมูอบสับปะรดรสชาติยังไงเปรี้ยวมั่ยนางไม่กินเปรี้ยว บลาๆ เด็กรับออเดอร์ก็ตอบนางไปว่า "ไม่รุเหมือนกันไม่เคยกิน" โอเคผิดเองที่ถาม จิงๆ มันก็เป็นเรื่องที่จิงใจกะลูกค้ามากไปหน่อย คือน้องคะเดินไปถามแม่ครัวก็ได้มั้ยคะ ตอนเข้ามาก็ฮาๆไป พอซักพักระหว่างนั่งกิน พนักงานเสิร์ฟอาจจะดูว่างเพราะมีแค่3โต๊ะ นางก็ขยันเสิร์ฟน้ำจ้า ประมาณว่ากินไป 1/4 แก้วนางก็เอาไปเติมๆ จนต้องบอกไม่เอาแล้วคะน้อง ที่พีคสุดคือเรียกเก็บเงิน หันไปนั่งคุยกันแป๊บนึง หันมาอีกทีนางก็เติมน้ำอีกแล้วคะ คราวนี้เปิดขวดใหม่ คือน้ำก็มีอีกเกินครึ่งแก้ว เพื่ออะไรคะ สงสัยอยากให้เอาขวดน้ำไปไว้ในรถเผื่อหิวน้ำ คือพี่มีหลายขวดแร้วในรถ จากที่มีการแจกดอกกุหลาบสวัสดีปีใหม่ลูกค้า นี่ลูกค้าไม่อินแล้วคะ

มื้อนี้หมดไป 765฿ คือแพงมากกกกจีจี เมื่อเทียบกับปริมาณอาหาร คุณภาพ


